मैं जानता था कि गिरफ्तारी के समय गिरफ़्तारी के कारण न बताना ही हमारी गिरफ़्तारी को गैर कानूनी सिद्ध करने के लिए काफी था. यूँ भी अगर मुकदमा चलता तो उसमे विषेश दम नहीं था. लेकिन मैंने मजिस्टर से कहा कि मैं मुकदमे में और कोई सफाई नहीं चाहता. सामूहिक नाफ़रमानी में अगर मैं मुकदमा लड़ कर रिहाई हासिल करता तो गलतफ़हमी की काफी गुँजाईश थी, ख़ास तौर से इस कारण कि मेरे मुकदमे का असर अन्य मुकदमों पर पड़ने वाला नहीं था. अगर मुझे उस समय मालूम होता कि मुझ पर सुरक्षा कानून के मातहत मुकदमा किया गया है तो शायद मैं लड़ता क्योंकि उसके कारण उँगलियों के निशान का मसला खड़ा हो गया.